kuzazi, sifike sebelahle nozitembu, sebelahle notywala, besiti utywala bunika ingcinga ezimbi mhla bapuzileyo, abufanele ukudliwa ngababedeshi.

D. MSIMANG.

AMATYALA ASE DIKENI.

*(Alice Times.)*

*U-Ngokanye* um Xosa okwa Tayler ebeziswe ngetyala lokuba igusha ye Mfengu yase Sheshegu wanikwa umnyaka etolongweni esebenza nzima.

*U-Griet Loto llaukazi* elibe libeleke umntwana ubeziswe ngetyala lokuba ityali ka Annie. Ulikanyele elotyala noko ityali ifunyenwe kuye. Imantyi ite ayinandawo etolongweni yokufaka umfazi okungcola kunje, ukuba ubuye wenza enye into uya kugxotwa pakati komzi namhla usayekwa.

*U-Magas,* Umsutu, unikwe iveki etolongweni ese­benza nzima ngenxa yokubeta u-Hendrick Polo ngentonga.

*U-Bokwa,* Umxosa wakwa Nangu obeziswe nge­tyala lokulahla igusha zase Lovedale ezilishumi elinesixenxe udliwe iponti ezimbini, ati ukuba akaziroli abe nenyanga etolongweni esebenza nzima.

*U-Zibi,* Imfengu yakwa Mqabo unikwe eveki etolo­ngweni esebenza nzima, ngokusuka abe isitshetshe evenkileni ka Nettleton.

*U-Njinana,* ipolisa eliyi Mfengu, lidliwe ishumi le- sheleni ngokusuka lisongele ukuhlaba u.Cimezile nge sitshetshe.

*U-Isaac Hendrik* no *David Albert* no *Feit Albert.* Amalawo abeziswe ngetyala lokuba iziqamo zemiti esitiyeni sika Mrs Simmons. Ipolisa elibabambileyo liti lite ebusuku xa livarasbayo lababona bengena esitiyeni bepete ingxowa baka amakiwane nezinye intlobo zeziqamo. Likwazile babaleka labamba omnye wabo. Nabanye babuye bafunyanwa. Bate bakubuzwa ngetyala labo balivuma. Intloko yamadindili ibike ukuba izaqamo ziya pela e-Dikeni. Banikwe inyanga etolongweni besebenza nzima.

*U-Nomause,* Imfengukazi yase Sheshegu ubeze ku- mangelela u*-Mbulawa,* ebiza £20 nokuba zinkomo ezisibozo. Umfazi ubemelwe ngu Mr. Muggleton indoda imelwe ngu Mr. Charlton. Owendoda umteteleli ute elityala alinakutetwa kuba lenkazana ingumfazi ka Mbulawa, enye indawo lityala elivela kumasiko abantsundu angekoyo emtetweni wabamhlope. Owomfazi umteteleli ute akunakutshiwo ukuba ingu mfazi lenkazana kuba ayitshatanga ngokomteto. Lonkazana ite yakubuzwa yavuma ukuba yayi lotyolwe yada yadudelwa. Imantyi ite ukuba kunjalo babetshatile, kuba uyavunywa umtshato onjalo kubafazi abakulu, ke umfazi akanakuyi mangalela indoda yake ngetyala elinje.

EZAPESHEYA KOLWANDLE.

Abafundisi babapehleleli abazamela ukuya kumisa isikolo pakati e-Africa batume u-Rev. C. Grenfell no Rev. W. Comber ukuba baye kuhlola isiza esingalungayo. Baya kuhamba ngendlela ecanda e-San Salvador, apo ngokuteta kuka Mr. Stanley baya ku- qubisana nabantu abaninzi.

E-China kutiwa ngoku abafundisi abavele kwamanye amazwe ba 220, abelozwe bakumakulu amane namahlanu, abanye ngabantu abafunde kakulu. Umfundisi ovela kwezinye indawo uda agqibe iminyaka emibini nemitatu engekakwazi ukuyi teta inteto yakona. Abanye bade bafunde neyencwadi inteto. Ewe kufuneka enjenjalo umntu ukuba ufuna ukubekwa kwelozwe.

E-Madagascar imihlambi yabakolwayo abalunge ne London Missionary Society ingapezu kwewaka, abafundisi abamhlope bamashumi mabini, abafundisi bezozizwe abafundileyo bamashumi mahlanu, abavangeli bamakulu matatu, abashumayeli bakumawaka amabini. Izikolo zosapo zimakulu asixenxe, usapo olufunda kuzo lungamawaka angamashumi amane anantlanu. Izishicilelo zakona zifeza imiqulu yencwadi ekumakulu amatatu ngomnyaka.— *Christian Week.*

Umzekelo omhle.—Kwimizana nedolopu zase Bithynia amaremente enza umsebenzi omhle kunene wokuhambisa inyaniso. Kwenye yedolopu amadoda afike ahlanganela ukuba ahambe ecenga abantu ukuba batenge Izibalo, eshumayela apo abonayo. Azibiza ngokuti “ Angababi Bokanyiso.” Kukwanjalo nakubafazi. Elabo iqela balibiza ngokuti “ Ngabatwali Bendaba Zovuyo.” Abantwana kutiwa ngu “ Mhlanjana Omncinane.” Bonke ke ngabanye bazimisele ukuba baqube incwadi ka Tixo. Kwindawo ezinjalo umsebenzi uya kukauleza.—*Illustrated Missionary News.*

Incwadi yezibalo.—Ndiya kumbula ngamhla utile ndibaliselwa ngumfundisi owaye vela kwiziqiti zase Fiji, imbali eyandimangalisayo. Ibonisa into enokuveliswa yincwadi yezibalo ezintliziyweni nokuba abakawaqondi kakuhle amandla ayo empilweni yabo. Lomfundisi wati kum kwakuko umkombe owaqekeka pakati elwandle. Ababekuwo bakwela ebotini bahamba ngayo bengasazi nalapo basinga kona. Bade babona befika kwisiqiti esitile, omnye wabo wasazi ukuba sesinye sezase Fiji. Babanokoyika okukulu kuba abantu bakona babe zizidla bantu. Ngelo xesha ama Wesile ebengekawufezi umsebenzi omhle aselewenzile kona. Ati ke lamadoda abona indlwana etile acota azifihla pakati. Ahlala ixesha elide emseleni. Ada ati kuba elambile, omnye wapuma ukukangela ukuba angafumana nto idliwayo na. Ute esakangela wabona incwadi ye Zibalo. Akuyi bona intliziyo yake yazaliswa luvuyo, wavakala selesiti kwabanye “ Pumani akuko ngozi; kuko Incwadi Yezibalo, asisayi kwenzakaliswa.” Babesazi ukuba apo kukoyo Izibalo abantu batanda uxolo, ukuzola, nokunqaba. Hayi incwadi ingumangaliso.—*Lord Shaftesbury.*

Inteto eke yavakala ngokuba u-Toise akanakuba- tiba ekulweni abantu bake siva ukuba ayi nanyaniso. *— Watchman.*

U-Booy Maduna Imfengu elipolisa ifunyenwe inxilile ingenako nokwenza umsebenzi wayo. Idliwe isheleni ezintlanu kwatiwa maze igxotwe ebupoliseni.

Kubantu abakoliweyo abebese Gwatyu kuvakala ukuba abalishumi babalekele ekoloni, abatatu babulawa, omnye wangxwelerwa, omnye waya ngaku Gungubela.

Kwilali ka Senyeman e-Kwelera kubiwe inkomo ezimakulu mabini ngama Xosa. Eze azitabata emini. Ebefike atabata upau olunama Mfengu, ilapi elimhlope eminqwazini.—*Despatch.*

U-January Montyiko Umxosa wakwa Kama obebe igusha ka Mr. Henry Marz was Lovedale unikwe umnyaka esebenza nzima. Lomnyaka uya kuwusebenzela e-Kapa.—*Alice Times*

Kuvakala abanye abantu abebese Gxwetera basuka bagalela inkomo emasimini abo bemka, abanye basingisa e-Gqugesi, abanye baya kula macala angase Ngqanda.

Sinosizi ukuva ukuba nase Lusutu kuko indlala. Inqolowa ayipumelelanga kakuhle. Nangoku isa rolelwa ishumi lesheleni ngengxowa. Kwakamsinya kuya kubako imbandezelo enkulu kona.—*Free Press.*

Iqinga elitsha lama Xosa.—Kute e-Winterberg kwafika ama Xosa amane endlwini yomlungu anqonqoza emnyango engati ampatele incwadi. Ute akuvula ambeta wawa pantsi, ambeta kunene kunye no mfazi wake, agqibela ngokumka no mpu ne ruluwa yake.—*Adelaide Standard*

Elinye lamapepa ase Qonce liti; Siva ukuba indlu ka Mr. Howards Sprigg ese Mtonjeni ipangwe impahla zayo ngama Soldati amhlope. Izinto ezinje ngozitafile ne piano, nebedi zibe zisayekwe endlini ngumninizo. Nangoku ngeziba zise kona ukuba kungafiki izihlobo zetu zizonakalise ezonto. Siya temba ukuba aya kufumana isohlwayo.

Indleko.—Omnye wama fama obe ngase Monti ubelwe igusha ezimawaka alishumi (10,000) nenkomo ezikumakulu amatatu. Omnye obesand’ ukwaka indlu ngamawaka amatatu eponti, londlu yake yonakalisiwe kwati tu, ngoku selehamba efuna apo ku- ngako amanzi nokudla kwe gushana ezisaseleyo.— *Watchman*.

Ingcapukiso.—Ngase Fort Beaufort kuko ama Xosa afike emhlambini wo mlungu atabata igusha ezimashumi matandatu azinqamla imiqala zonke azishiya ziqungquluzile. Kwenye indawo abamba amashumi amane egusha azixoma emtini. Ute umninizo akuya kuzo kwapuma amadoda asixenxe emhleka. Ute ngomsindo wayidubula enye, yafa, enye wayi bamba, amahlanu abaleka.

Abantu bakwa Ngonyama kubonakala ukuba balixala elikulu kubantu abamelene nabo. U-Mr Watson uti bafikayo nje ulahlekelwe ngamakulu atile empahla yake kanti agapambili bezilala endle. Abase Sheshegu balanda imikondo lemihla efika iye kupelela kona. Ukugqiba kaloku zite ezase Semnareni ebezibiwe waya kwakubo nowazo umkondo. Kunjalo nje abavumi nento ukupata umsebenzi noko sebeunikwa.

Isikolo sase Gwatyu ebesino Rev. A. J. Newton we Tshatshi kuvakala ukuba sitshisiwe nga Batembu baka Gungubela. U-Gungubela ngokuteta kwaba­nye une nxeba alifumana ngedabi lokuqala alilwa nama Ngesi. U-Mfanta kuvakala ukuba ngoku ukwa Stokwe kufupi ne Tsomo. Abelungu base Queenstown bati ukuba uya vuma u-Rulumente ba­ya kumbamba.

U-Frost ukankanya ukuti mhla bahlangana notshaba ngomhla 25 ka January ngase Tunxa, ama Xosa aye petwe ngu Mlungu. Abanye bada bambona abaqale baqonde ukuba ehleli nje ukwicala lama Xosa, baza ke bamyeka noko ngebeba bamdubula, baqonda sekumva. Kute kule veki idluleyo babuya bambona bamdubula. Igama lake alikaziwa.

E-Ngcwazi kute ekuqaleni kuka February ngo- kuhlwa kwafika amadoda kumzi womfo abati ngu Mkonwana. Ute xa aya kukangela impahla ebuhlanti epete izikali weva elinye isela lityoboza. Uposile ngomkonto kanti kuko elikwakufupi naye elipete umpu, lamdubula imbumbulu yeza kuhlala pantsi komkono. Amshiye enjalo abaleka. Kuvakala uku­ba nangoku usabambeke kakulu.

Kubantu abebesilwa no Rulumente baza bagwe-

IZINTO NGEZINTO.

U-Stanley selede waya kufika e-England.

Amaxosakazi aya kufuna ukudla e-Qumra kuvakala ukuba apatwa kakubi ngama Mfengu.

idolosi nokubalela kwe langa kutshabalalisa amakulu enkomo kula macala ase Monti.—*Despatch.*

Amadoda.—Amadoda abanjwe emva kwedabi lase Gwatyu ati u-Gungubela ungxwelerwe elunyaweni

U-Zintwana no Mpotye ama Xosa akwu Kama ate ngokunxila nokulwa esitilateni andlwa 10s emnye. *—Alice Times*

U-Dalasile kuvakala ukuba uya ncedisa kakulu ekubambeni amasela nase kunqandeni inkomo ezifika zingena pasi.

Kulusizi ukuva ukuba ama Mfengu ase Mkubiso kawahlalise kakuhle ama Xosa, asuke amane uku- aulisa ucuku.

Kule NYANGA ipelileyo kuqekeke imikombe emita- tu ngenxa yokulwa kolwandle. Emibini iqekeke ngase Monti komnye kwafa abantu abatandatu. Omnye uqekeke ngase Kapa, kuwo kwafa abantu abahlanu.

INPENDULO KU BABALELANI.

Incwadi ka Theodore Ndwandwa ayibala ngo October kukona isand’ukufika kuti sezindala indaba zayo. Kukwa njalo nange ka J. M. V. wase Natal, ekubonakala ukuba ute ngokuba kude neli lizwe apa zikoyo izipitipiti zampangela izinto ukuhla kwazo.

Incwadi ka Jeck Sente siyi fumene sabuzisa ngopepa lake kumntu ozitumelayo *Izigidimi* kubatabeti bazo safumana ukuba esake sibe sitintilwe kukungafiki kwemali.

Ukuba uya sifunda esi sanamhla uya kufika lutyiliwe uhlobo angatumela imali ngalo.

Eka J. M. V. engoguqulo olutsha nangegama lika Tixo ziya kuba kwesilandelayo.

Ngencwadi ka Mdengezinto sinosizi ukuba inga- fikelelanga ngexesha elifanelekileyo. Asiyazi apo yake yalibala kona kodwa ifike kuti ngo Februay endaweni ka December, zabake indaba eteta ngazo sezibu- ndula. Enye into kufuneka ete wasitumela negama lake elizeleyo nokuba akafuni ukuba lishicilelwe ; xa ingenalo incwadi ayi nakufakwa. Singavuya esiba- lela futi ngendaba zamacala akuwo kuba kuya bonakala ukuba ngumfo okwaziyo ukuyi xela into eyenzekileyo, onamazwi andilekileyo.

6 ISIGIDIMI SAMAXOSA, MARCH 1, 1878.